《十月九日醉中二首》
宋代·陈著

八十二年真过分，两三閒屋漫偷安。
家人病退药方熟，儿子归来酒量宽。
只把诗书供日用，不知宇宙有风寒。
开门但放溪山入，心本无他谁得干。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。